CELEX: 52010SC0740
Language: fi
Date: 2010-06-15
Title: Ehdotus neuvoston päätös liiallisen alijäämän olemassaolosta Kyproksessa

FI
FI    FI
 ---pagebreak---    EUROOPAN KOMISSIO
                                   Bryssel 15.6.2010
                                   SEK(2010) 740 lopullinen
                          Ehdotus
                   NEUVOSTON PÄÄTÖS
     liiallisen alijäämän olemassaolosta Kyproksessa
FI                                                          FI
 ---pagebreak---                                                  PERUSTELUT
   1.        VAKAUS- JA KASVUSOPIMUKSEN SOVELTAMINEN NYKYISESSÄ KRIISITILANTEESSA
   Julkisen talouden alijäämä ylittää nykyisellään useissa EU-maissa perussopimuksessa
   asetetun 3 prosentin viitearvon suhteessa BKT:hen. Tarkasteltaessa alijäämän ja velan usein
   huomattavaa kasvua on otettava huomioon ennennäkemätön maailmanlaajuinen finanssikriisi
   ja talouden laskusuhdanne vuosina 2008 ja 2009. Tähän vaikuttavat monet tekijät. Ensinnäkin
   talouden laskusuhdanne pienentää verotuloja ja nostaa sosiaalietuusmenoja (esim.
   työttömyysetuudet). Toiseksi komissio on kehottanut toteuttamaan finanssipoliittisia
   elvytystoimia, koska se katsoo finanssipolitiikalla olevan suuri merkitys tämänhetkisessä
   epätavallisessa talouden tilanteessa. Elvytystoimia ehdotettiin marraskuussa 2008 esitetyssä
   Euroopan talouden elvytyssuunnitelmassa, jonka Eurooppa-neuvosto hyväksyi joulukuussa.
   Suunnitelman mukaan elvytystoimien tulisi olla oikein ajoitettuja, kohdennettuja ja tilapäisiä,
   ja ne tulisi eriyttää kunkin jäsenvaltion julkisen talouden kestävyyden ja kilpailuaseman
   mukaan. Lisäksi niistä tulisi luopua taloudellisen tilanteen parantuessa. Monet maat ovat
   myös toteuttaneet rahoitusalaa vakauttavia toimenpiteitä, joista jotkin ovat vaikuttaneet velka-
   asemaan tai saattavat johtaa alijäämien ja velan kasvuun tulevaisuudessa huolimatta siitä, että
   osa julkisen tuen kustannuksista saadaan myöhemmin perittyä takaisin.
   Vakaus- ja kasvusopimuksen mukaan komission on käynnistettävä liiallista alijäämää koskeva
   menettely, jos jonkin jäsenvaltion alijäämä ylittää 3 prosentin viitearvon suhteessa BKT:hen.
   Vakaus- ja kasvusopimukseen vuonna 2005 tehdyillä muutoksilla pyrittiin varmistamaan, että
   erityisesti talouden tilanne ja talousarviotilanne otettaisiin täysin huomioon liiallista alijäämää
   koskevan menettelyn kaikissa vaiheissa. Vakaus- ja kasvusopimuksen tarjoama kehys tukee
   tällä tavoin julkisen talouden rahoitusaseman ripeään tervehdyttämiseen tähtäävää
   hallituspolitiikkaa, jossa otetaan huomioon talouden tilanne ja jolla varmistetaan näin julkisen
   talouden pitkän aikavälin kestävyys.
   2.        AIEMMAT VAIHEET LIIALLISTA ALIJÄÄMÄÄ KOSKEVASSA MENETTELYSSÄ
   Euroopan unionin toiminnasta tehdyn sopimuksen (SEUT) 126 artiklassa määrätään liiallisia
   alijäämiä koskevasta menettelystä. Menettelystä säädetään lisäksi liiallisia alijäämiä koskevan
   menettelyn täytäntöönpanon nopeuttamisesta ja selkeyttämisestä annetussa neuvoston
   asetuksessa (EY) N:o 1467/971, joka on osa vakaus- ja kasvusopimusta.
   Perussopimuksen 126 artiklan 2 kohdan mukaan komission on tarkasteltava talousarviota
   koskevan kurinalaisuuden noudattamista seuraavilla kahdella arviointiperusteella: a) ylittääkö
   ennakoitu tai toteutunut julkisen talouden alijäämä suhteessa BKT:hen määritellyn 3 prosentin
   viitearvon (paitsi jos alijäämä on pienentynyt merkittävästi ja jatkuvasti tasolle, joka on
   lähellä viitearvoa, taikka jos viitearvon ylittäminen on vain poikkeuksellista ja väliaikaista ja
   alijäämä on edelleen lähellä viitearvoa) ja b) ylittääkö julkinen velka suhteessa BKT:hen
   määritellyn 60 prosentin viitearvon (paitsi jos velan osuus pienenee riittävästi ja lähestyy
   riittävän nopeasti viitearvoa).
   1
           EYVL L 209, 2.8.1997, s. 6. Kertomuksessa otetaan myös huomioon vakaus- ja kasvusopimuksen
           täytäntöönpanoa koskevat vaatimukset sekä vakaus- ja lähentymisohjelmien muotoa ja sisältöä
           koskevat ohjeet, jotka hyväksyttiin Ecofin-neuvostossa 10. marraskuuta 2009 ja jotka ovat saatavilla
           osoitteesta http://ec.europa.eu/economy_finance/sgp/legal_texts/index_en.htm.
FI                                                       2                                                      FI
 ---pagebreak---    Perussopimuksen 126 artiklan 3 kohdassa määrätään, että jos jäsenvaltio ei täytä
   jommankumman tai kummankaan arviointiperusteen mukaisia vaatimuksia, komissio laatii
   asiasta kertomuksen. Kertomuksessa ”otetaan huomioon myös se, ylittääkö julkistalouden
   alijäämä julkiset investointimenot, sekä muut merkitykselliset tekijät, jäsenvaltion keskipitkän
   aikavälin taloudellinen tilanne ja talousarviotilanne mukaan luettuina”.
   Komissio antoi 12 päivänä toukokuuta 2010 perustamissopimuksen 104 artiklan 3 kohdan
   mukaisen Kyprosta koskevan kertomuksen. Kertomus perustui tietoihin, jotka Kyproksen
   viranomaiset olivat antaneet maaliskuussa 20102, ja siinä otettiin huomioon komission
   yksiköiden laatima kevään 2010 talousennuste.3
   Talous- ja rahoituskomitea antoi sen jälkeen 27 päivänä toukokuuta 2010 perussopimuksen
   126 artiklan 4 kohdan mukaisesti lausunnon komission kertomuksesta.
   3.         LIIALLISEN ALIJÄÄMÄN OLEMASSAOLO
   Kyproksen viranomaisten huhtikuussa 2010 antamien tietojen mukaan maan julkisen talouden
   alijäämä nousi vuonna 2009 6,1 prosenttiin suhteessa BKT:hen ja ylitti näin viitearvon, joka
   on 3 prosenttia suhteessa BKT:hen. Komission 126 artiklan 3 kohdan mukaisesti antamassa
   kertomuksessa todetaan, ettei alijäämä ollut lähellä 3 prosentin viitearvoa suhteessa BKT:hen
   ja että viitearvon ylittymistä voidaan pitää poikkeuksellisena perussopimuksessa sekä vakaus-
   ja kasvusopimuksessa tarkoitetulla tavalla. Se johtuu erityisesti perussopimuksessa sekä
   vakaus- ja kasvusopimuksessa tarkoitetusta talouden jyrkästä laskusuhdanteesta. Komission
   yksiköiden kevään 2010 talousennusteen mukaan BKT:n määrän Kyproksessa ennustetaan
   supistuvan lisää, vaikkakin vähemmässä määrin, lähes ½ prosentilla vuonna 2010 verrattuna
   vuoden 2009 1¾ prosenttiin. Ennakoitua viitearvon ylittymistä ei kuitenkaan voida pitää
   väliaikaisena. Komission yksiköiden kevään 2010 talousennusteen mukaan julkisen talouden
   alijäämä kasvanee noin 7¾ prosenttiin suhteessa BKT:hen vuonna 2011, jos politiikkaa ei
   muuteta. Alijäämää koskeva perussopimuksen arviointiperuste ei näin ollen täyty.
   Kyproksen viranomaisten huhtikuussa 2010 antamien tietojen mukaan julkinen bruttovelka on
   edelleen alle viitearvon, joka on 60 prosenttia suhteessa BKT:hen. Velan määrä oli
   56,2 prosenttia suhteessa BKT:hen vuonna 2009. Kypros ilmoitti velan ennakoiduksi
   määräksi 62 prosenttia suhteessa BKT:hen vuonna 2010, mikä ylittää perussopimuksen
   60 prosentin viitearvon. Komission yksiköiden kevään 2010 talousennusteen mukaan velka
   kasvaa 62,3 prosenttiin suhteessa BKT:hen vuonna 2010 ja vielä 67,6 prosenttiin vuonna
   2011 heikentyneen perusjäämän vuoksi. Näiden näkymien perusteella velkasuhteen ei voida
   katsoa supistuvan riittävästi ja lähestyvän riittävän nopeasti viitearvoa perussopimuksessa
   sekä vakaus- ja kasvusopimuksessa tarkoitetulla tavalla. Velkaa koskeva perussopimuksen
   arviointiperuste ei täyty.
   2
            Neuvoston asetuksen (EY) N:o 479/2009 mukaan jäsenvaltioiden on ilmoitettava komissiolle kaksi
            kertaa vuodessa niiden ennakoitu ja toteutunut julkisen talouden alijäämä ja velkataso. Kyproksen
            viimeisin ilmoitus on saatavilla osoitteessa
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
   3
            Kaikki Kyproksen liiallista alijäämää koskevaan menettelyyn liittyvät asiakirjat ovat saatavilla
            osoitteessa
            http://ec.europa.eu/economy_finance/sgp/deficit/countries/index_en.htm.
FI                                                         3                                                         FI
 ---pagebreak---    Perussopimuksen sekä vakaus- ja kasvusopimuksen määräysten mukaisesti komissio analysoi
   kertomuksessaan myös merkityksellisiä tekijöitä. Vakaus- ja kasvusopimuksen mukaan nämä
   tekijät voidaan ottaa huomioon ainoastaan liiallisen alijäämän olemassaolosta annettavaa
   päätöstä edeltävissä vaiheissa, jos alijäämä täyttää samaan aikaan viitearvon lähellä pysymistä
   ja ylityksen väliaikaisuutta koskevan edellytyksen. Kyproksen tapauksessa nämä kaksi
   edellytystä eivät täyty. Erikseen tarkasteltuina merkitykselliset tekijät antavat tässä
   tapauksessa ristiriitaisen kokonaiskuvan.
   Talous- ja rahoituskomitean perussopimuksen 126 artiklan 4 kohdan mukaisesti antama
   lausunto on perussopimuksen 126 artiklan 3 kohdan mukaisessa komission kertomuksessa
   esitetyn arvion mukainen.
   Otettuaan huomioon 126 artiklan 3 kohdan mukaisen oman kertomuksensa ja talous- ja
   rahoituskomitean 126 artiklan 4 kohdan mukaisen lausunnon komissio katsoo, että
   Kyproksessa on liiallinen julkisen talouden alijäämä. Tämä komission [15 päivänä kesäkuuta
   2010] antama lausunto toimitetaan neuvostolle perussopimuksen 126 artiklan 5 kohdan
   mukaisesti. Komissio ehdottaa, että neuvosto antaa komission lausunnon mukaisen päätöksen
   perussopimuksen 126 artiklan 6 kohdan mukaisesti. Lisäksi komissio antaa neuvostolle
   suosituksen perussopimuksen 126 artiklan 7 kohdan mukaisesti Kyprokselle osoitettavasta
   neuvoston suosituksesta liiallisen alijäämän tilanteen lopettamiseksi.
   4.        SUOSITUKSET LIIALLISEN ALIJÄÄMÄN TILANTEEN LOPETTAMISEKSI
   Neuvoston asetuksen (EY) N:o 1467/97 3 artiklan 4 kohdan mukaan neuvoston 126 artiklan
   7 kohdan mukaisesti antamassa suosituksessa on vahvistettava enintään kuuden kuukauden
   määräaika, jonka kuluessa kyseisen jäsenvaltion on toteutettava tuloksellisia toimia, sekä
   määräaika liiallisen alijäämän korjaamiseksi. Korjaaminen ”olisi saatettava päätökseen
   liiallisen alijäämän toteamista seuraavana vuonna, ellei ole olemassa asiaan vaikuttavia
   erityisiä seikkoja”. Mainitun asetuksen 2 artiklan 6 kohdan mukaan 126 artiklan 3 kohdan
   mukaisessa komission kertomuksessa tarkastellut merkitykselliset tekijät on otettava
   huomioon päätettäessä, onko erityisiä seikkoja olemassa. Asetuksen 3 artiklan 4 kohdan
   mukaan neuvoston on kehotettava jäsenvaltiota ”parantamaan vuosittain tietyllä
   vähimmäismäärällä,        jonka     ohjeena     on     vähintään     0,5 prosenttia    suhteessa
   bruttokansantuotteeseen, julkisen talouden suhdannekorjattua rahoitusasemaansa pois lukien
   kertaluonteiset ja tilapäiset toimet, jotta liiallisen alijäämän oikaiseminen suosituksessa
   asetetussa määräajassa voidaan varmistaa”.
   Kyproksen tapauksessa katsotaan olevan olemassa erityisiä seikkoja, jotka antavat aihetta
   soveltaa liiallisia alijäämiä koskevaa menettelyä joustavasti vakaus- ja kasvusopimuksen
   vuoden 2005 uudistuksen mukaisesti. Taloudellinen toiminta supistui vuonna 2009
   ensimmäistä kertaa 35 vuoteen 1¾ prosenttia. Taantumassa heijastuivat kotimaankysynnän
   merkittävä lasku ja epäsuotuisa ulkoinen ympäristö. Erityisesti vaikutukset, jotka johtuivat
   kotitalouksien korkeasta velkaantumisesta sekä aiempaa tiukemmista lainaehdoista,
   heikkenevistä työllisyysnäkymistä ja luottamuksen puuttumisesta, vähensivät yksityistä
   kulutusta. Samalla investoinneissa tapahtui suurta korjaantumista, kun asuntojen
   ulkomaankysyntä laski, kapasiteetin käyttöaste oli alhainen ja yritysten taseita
   uudelleenjärjesteltiin. Lisäksi tavaroiden vienti ja palvelut, erityisesti matkailu, heikkenivät
   voimakkaasti finanssikriisin ja erityisesti tärkeimpien kauppakumppaneiden (euroalue,
   Yhdistynyt kuningaskunta ja Venäjä) kasvunäkymien roiman heikkenemisen seurauksena.
   Vuoden 2009 alijäämä on seurausta sekä talouden laskusuhdanteesta että Kyproksen
FI                                                 4                                                FI
 ---pagebreak---    viranomaisten        Euroopan    talouden      elvytyssuunnitelman        mukaisesti      toteuttamista
   toimenpiteistä.
   Tätä taustaa vasten on aiheellista pyrkiä liiallisen alijäämän korjaamiseen keskipitkällä
   aikavälillä siten, että määräaika alijäämän korjaamiseksi on vuosi 2012. Ottaen huomioon,
   että Kyproksen julkisen talouden vuoden 2010 rahoitusasema on seurausta toimenpiteistä,
   joiden suuruus oli 1½ prosenttia suhteessa BKT:hen vuosina 2009 ja 2010 ja jotka ovat
   tarkoituksenmukainen reaktio Euroopan talouden elvytyssuunnitelmaan, sekä automaattisten
   vakauttajien esteettömästä toiminnasta, Kyproksen viranomaisten olisi tehostettava
   finanssipoliittista strategiaa vuonna 2010 toimenpiteillä, jotka hillitsevät juoksevia menoja.
   Erityisesti tilanteessa, jossa kotimainen ja ulkoinen talous ovat epätasapainossa, Kyproksen
   viranomaisten edellytetään uskottavan ja kestävän sopeutusuran saavuttamiseksi varmistavan,
   että julkista taloutta sopeutetaan vuosina 2010, 2011 ja 2012 rakenteellisesti vuosittain
   keskimäärin 1¾ prosenttiyksikköä suhteessa BKT:hen. Se edellyttäisi myös sitä, että
   Kyproksen viranomaiset määrittelevät toimenpiteet, jotka ovat tarpeen liiallisen alijäämän
   korjaamiseksi viimeistään vuonna 2012, varmistavat bruttovelkasuhteen supistumisen
   nopeasti viitearvon alapuolelle ja nopeuttavat alijäämän supistumista, jos taloudelliset tai
   finanssipoliittiset edellytykset osoittautuvat nykyisin oletettua paremmiksi. Tässä yhteydessä
   julkisen talouden keskipitkän aikavälin kehyksen oikein ajoitettu täytäntöönpano olisi
   erityisen tärkeää julkisen talouden vakauttamisen onnistumisen ja kestävyyden kannalta.
   Koska väestön ikääntymisestä julkiseen talouteen aiheutuvat pitkän aikavälin vaikutukset ovat
   Kyproksessa huomattavasti EU:n keskiarvoa suuremmat, mikä johtuu pääasiassa
   eläkemenojen suhteellisen voimakkaasta kasvusta, tarvitaan lisäksi toimenpiteitä julkisen
   talouden pitkän aikavälin kestävyyden parantamiseksi.
   Tehostettu valvonta liiallisia alijäämiä koskevassa menettelyssä, mikä näyttää olevan tarpeen
   myös liiallisen alijäämän korjaamiselle asetettua aikarajaa ajatellen, edellyttää julkisen
   talouden vakauttamisstrategian täytäntöönpanon säännöllistä ja ajoissa tapahtuvaa seurantaa,
   jotta liiallinen alijäämä saadaan varmasti korjattua. Sen vuoksi Kyproksen vakausohjelman
   tuleviin tarkistuksiin olisi hyödyllistä sisällyttää tätä asiaa käsittelevä erillinen kohta.
           Keskeisten makrotaloutta ja julkista taloutta koskevien ennusteiden vertailu
                                                                                201
                                                        2007    2008    2009           2011       2012     2013
                                                                                 0
                                                                                                  tieto    tieto
            BKT:n määrä            KOM kevät 2010
                                                         5,1     3,6    -1,7   -0,4      1,3     puuttuu puuttuu
             (%-muutos)
                                  VO huhtikuu 2010       5,1     3,6    -1,7    0,5      1,5       3,0      3,2
           Tuotantokuilu1                                                                         tieto    tieto
                                  KOM kevät 20102
    (% suhteessa potentiaaliseen                         2,4     3,4    -0,7   -2,1     -1,6     puuttuu puuttuu
              BKT:hen)            VO huhtikuu 20103      1,9     2,9    -1,3   -2,4     -2,5      -1,6     -0,5
          Julkisen talouden                                                                       tieto    tieto
                                   KOM kevät 2010
           rahoitusasema                                 3,4     0,9    -6,1   -7,1     -7,7     puuttuu puuttuu
       (% suhteessa BKT:hen)      VO huhtikuu 2010       3,4     0,9    -6,1   -6,0     -4,5      -3,4     -2,5
                                                                                                  tieto    tieto
             Perusjäämä            KOM kevät 2010
                                                         6,4     3,7    -3,6   -4,4     -4,8     puuttuu puuttuu
       (% suhteessa BKT:hen)
                                  VO huhtikuu 2010       6,4     3,7    -3,6   -3,7     -2,1      -1,0      0,1
         Suhdannetasoitettu                                                                       tieto    tieto
                                   KOM kevät 2010
           rahoitusasema1                                2,5    -0,4    -5,8   -6,3     -7,1     puuttuu puuttuu
       (% suhteessa BKT:hen)      VO huhtikuu 2010       2,6    -0,2    -5,6   -5,2     -3,6      -2,9     -2,3
           Rakenteellinen                                                                         tieto    tieto
                                   KOM kevät 2010
           rahoitusasema4                                2,5    -0,4    -5,8   -6,3     -7,1     puuttuu puuttuu
       (% suhteessa BKT:hen)      VO huhtikuu 2010       2,6    -0,2    -5,6   -5,2     -3,6      -2,9     -2,3
FI                                                    5                                                          FI
 ---pagebreak---                                                                                                                  tieto      tieto
        Julkinen bruttovelka              KOM kevät 2010
                                                                 58,3     48,4     56,2     62,3      67,6     puuttuu     puuttuu
       (% suhteessa BKT:hen)
                                        VO huhtikuu 20105        58,3     48,4     56,2     61,0      63,2       63,1       62,3
   Huom.:
   1
      Ohjelmien mukaiset tuotantokuilut ja suhdannetasoitetut rahoitusasemat, jotka komission yksiköt ovat laskeneet
   uudelleen ohjelmien tietojen perusteella.
   2
     Perustuu ennusteisiin, joiden mukaan potentiaalinen kasvu on 2,0 % vuonna 2009 ja 2,8 % vuosina 2010–2013.
   3
      Perustuu ennusteisiin, joiden mukaan potentiaalinen kasvu on 2,5 % vuonna 2009, 1,6 % vuonna 2010, 1,6 %
   vuonna 2011, 2,0 % vuonna 2011 ja 2,2 % vuonna 2013.
   4
     Suhdannetasoitettu rahoitusasema, jossa ei ole otettu huomioon kertaluonteisia eikä muita väliaikaisia toimenpiteitä.
   Uusimman ohjelman mukaan kertaluonteisten ja muiden väliaikaisten toimenpiteiden vaikutus on 0,1 % vuosina 2010,
   2011 ja 2012 (kaikki alijäämää supistavia). Komission yksiköiden kevään 2010 talousennusteessa ei ole kertaluonteisia
   eikä muita väliaikaisia toimenpiteitä.
   5
     Kypros ilmoitti velan ennakoiduksi määräksi 62 % suhteessa BKT:hen vuonna 2010, mikä ylittää perussopimuksen
   60 %:n viitearvon. Vuoden 2010 vakausohjelmassa luvun ennakoidaan olevan hieman alhaisempi (61 %) ja kasvavan
   edelleen 63,2 %:iin suhteessa BKT:hen vuonna 2011.
   Lähde:
   Vakausohjelma (VO), komission yksiköiden kevään 2010 talousennusteet (KOM) ja komission yksiköiden laskelmat.
FI                                                             6                                                                  FI
 ---pagebreak---                                                  Ehdotus
                                         NEUVOSTON PÄÄTÖS
                                            annettu 15.6.2010,
                           liiallisen alijäämän olemassaolosta Kyproksessa
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126
   artiklan 6 kohdan,
   ottaa huomioon Euroopan komission ehdotuksen,
   ottaa huomioon Kyproksen esittämät huomautukset,
   sekä katsoo seuraavaa:
   (1)     Euroopan unionin toiminnasta tehdyn sopimuksen 126                    artiklan  mukaan
           jäsenvaltioiden on vältettävä liiallisia julkisen talouden alijäämiä.
   (2)     Vakaus- ja kasvusopimuksen tavoitteena on terve julkinen talous, jolla pyritään
           vahvistamaan hintavakauden edellytyksiä ja saavuttamaan uusien työpaikkojen syntyä
           edistävä vahva ja kestävä kasvu.
   (3)     Perussopimuksen 126 artiklan mukainen liiallista alijäämää koskeva menettely,
           sellaisena kuin sitä on selkeytetty liiallisia alijäämiä koskevan menettelyn
           täytäntöönpanon nopeuttamisesta ja selkeyttämisestä annetulla neuvoston asetuksella
           (EY) N:o 1467/974, joka on osa vakaus- ja kasvusopimusta, edellyttää päätöstä
           liiallisen alijäämän olemassaolosta. Perussopimukseen liitetyssä liiallisia alijäämiä
           koskevasta menettelystä tehdyssä pöytäkirjassa vahvistetaan lisämääräykset liiallisia
           alijäämiä koskevan menettelyn täytäntöönpanosta. Neuvoston asetuksessa (EY) N:o
           479/20095 vahvistetaan yksityiskohtaiset säännöt ja määritelmät mainitun pöytäkirjan
           määräyksen soveltamiseksi.
   (4)     Kun vakaus- ja kasvusopimusta vuonna 2005 uudistettiin, pyrittiin lisäämään
           sopimuksen vaikuttavuutta ja vahvistamaan sen talousteoreettista perustaa sekä
           turvaamaan julkisen talouden kestävyys pitkällä aikavälillä. Sillä pyrittiin
           varmistamaan, että erityisesti talouden tilanne ja talousarviotilanne otettaisiin täysin
           huomioon liiallista alijäämää koskevan menettelyn kaikissa vaiheissa. Vakaus- ja
           kasvusopimuksen tarjoama kehys tukee tällä tavoin julkisen talouden rahoitusaseman
   4
           EYVL L 209, 2.8.1997, s. 6.
   5
           EUVL L 145, 10.6.2009, s. 1.
FI                                                   7                                              FI
 ---pagebreak---        ripeään tervehdyttämiseen tähtäävää hallituksen politiikkaa, jossa otetaan huomioon
       talouden tilanne.
   (5) Perussopimuksen 126 artiklan 5 kohdassa edellytetään, että komissio antaa lausunnon
       neuvostolle, jos komissio katsoo, että jäsenvaltiossa on tai siellä voi ilmetä liiallinen
       alijäämä. Otettuaan huomioon perussopimuksen 126 artiklan 3 kohdan mukaisen
       kertomuksensa ja talous- ja rahoituskomitean 126 artiklan 4 kohdan mukaisesti
       antaman lausunnon komissio katsoi, että Kyproksessa on liiallinen julkisen talouden
       alijäämä. Komissio antoi tämän vuoksi neuvostolle Kyprosta koskevan lausunnon
       alijäämän olemassaolosta [15 päivänä kesäkuuta 2010]6.
   (6) Perussopimuksen 126 artiklan 6 kohdan mukaan neuvoston olisi otettava huomioon
       kyseisen jäsenvaltion mahdolliset huomautukset, ennen kuin se kokonaisarvion
       tehtyään päättää, onko jäsenvaltiossa liiallinen alijäämä. Kyprosta koskevan
       kokonaisarvion perusteella voidaan todeta seuraavaa.
   (7) Kyproksen viranomaisten huhtikuussa 2010 antamien tietojen mukaan maan julkisen
       talouden alijäämä oli vuonna 2009 6,1 prosenttia suhteessa BKT:hen ja ylitti näin
       viitearvon, joka on 3 prosenttia suhteessa BKT:hen. Alijäämä ei ollut lähellä
       3 prosentin viitearvoa suhteessa BKT:hen, mutta viitearvon ylittymistä voidaan pitää
       poikkeuksellisena perussopimuksessa sekä vakaus- ja kasvusopimuksessa tarkoitetulla
       tavalla. Se johtui erityisesti perussopimuksessa sekä vakaus- ja kasvusopimuksessa
       tarkoitetusta talouden jyrkästä laskusuhdanteesta. Komission yksiköiden kevään 2010
       talousennusteen mukaan BKT:n määrän Kyproksessa ennustetaan supistuvan lisää,
       vaikkakin vähemmässä määrin, lähes ½ prosentilla vuonna 2010 verrattuna vuoden
       2009 1¾ prosenttiin. Ennakoitua viitearvon ylittymistä ei kuitenkaan voida pitää
       väliaikaisena. Komission yksiköiden kevään 2010 talousennusteen mukaan julkisen
       talouden alijäämä kasvanee noin 7¾ prosenttiin suhteessa BKT:hen vuonna 2011, jos
       politiikkaa ei muuteta. Alijäämää koskeva perussopimuksen arviointiperuste ei näin
       ollen täyty.
   (8) Kyproksen viranomaisten huhtikuussa 2010 antamien tietojen mukaan julkinen
       bruttovelka on edelleen alle viitearvon, joka on 60 prosenttia suhteessa BKT:hen.
       Velan määrä oli 56,2 prosenttia suhteessa BKT:hen vuonna 2009. Kypros ilmoitti
       velan ennakoiduksi määräksi 62 prosenttia suhteessa BKT:hen vuonna 2010, mikä
       ylittää perussopimuksen 60 prosentin viitearvon. Komission yksiköiden kevään 2010
       talousennusteen mukaan velka kasvaa lisää 62,3 prosenttiin suhteessa BKT:hen
       vuonna 2010 ja 67,6 prosenttiin vuonna 2011 heikentyneen perusjäämän vuoksi.
       Näiden näkymien perusteella velkasuhteen ei voida katsoa supistuvan riittävästi ja
       lähestyvän riittävän nopeasti viitearvoa perussopimuksessa sekä vakaus- ja
       kasvusopimuksessa tarkoitetulla tavalla. Velkaa koskeva perussopimuksen
       arviointiperuste ei täyty.
   (9) Neuvoston asetuksen (EY) N:o 1467/97 2 artiklan 4 kohdan mukaan muut
       merkitykselliset tekijät voidaan ottaa huomioon liiallisen alijäämän olemassaolosta
       annettavaa, perussopimuksen 126 artiklan 6 kohdan mukaista neuvoston päätöstä
   6
       Kaikki Kyproksen liiallista alijäämää koskevaan menettelyyn liittyvät asiakirjat ovat saatavilla
       osoitteessa
       http://ec.europa.eu/economy_finance/sgp/deficit/countries/index_en.htm.
FI                                                  8                                                   FI
 ---pagebreak---           edeltävissä vaiheissa ainoastaan, jos kaksi vaatimusta – se, että alijäämä pysyy lähellä
          viitearvoa, ja se, että viitearvon ylitys on väliaikaista – täyttyvät kaikilta osin.
          Kyproksen tapauksessa nämä kaksi edellytystä eivät täyty. Merkityksellisiä tekijöitä ei
          sen vuoksi oteta huomioon tätä päätöstä edeltävissä vaiheissa,
   ON HYVÄKSYNYT TÄMÄN PÄÄTÖKSEN:
                                              1 artikla
   Kokonaisarvion perusteella todetaan, että Kyproksessa on liiallinen alijäämä.
                                              2 artikla
   Tämä päätös on osoitettu Kyproksen tasavallalle.
   Tehty Brysselissä 15.6.2010.
                                                Neuvoston puolesta
                                                Puheenjohtaja
                                                […]
FI                                                9                                                FI